નવી દિલ્હી- આમ આદમી પાર્ટીના 20 ધારાસભ્યોને અયોગ્ય જાહેર કરાયા બાદ પાર્ટીએ જનતા દરબારમાં જવાનું મન બનાવ્યું છે. દિલ્હીના ડેપ્યુટી સીએમ મનીષ સિસોદિયાએ આ અંગે દિલ્હીની જનતાને પત્ર લખી સવાલ કર્યો છે કે, દિલ્હીને આ રીતે ફરીવાર ચૂંટણીમાં ધકેલવી કેટલી યોગ્ય છે? ઉલ્લેખનીય છે કે, રાષ્ટ્રપત્તિએ AAPના 20 ધારાસભ્યોને અયોગ્ય ઠેરવવાના ચૂંટણી પંચના નિર્ણયને યોગ્ય ગણાવી તેને પોતાની મંજૂરી આપી હતી. ચૂંટણી પંચના નિર્ણય બાદ ફક્ત 2 દિવસમાં જ આ નિર્ણયને રાષ્ટ્રપતિની મંજૂરી મળી જતાં આમ આદમી પાર્ટીએ આ અંગે આશ્ચર્ય વ્યક્ત કર્યું હતું.